Document ID: /roh_data/filtered/swiss_laws_in_ROHinterleaved.jsonl.gz/27385

This text was translated from DE into Rumantsch Grischun.

Ein Investitionsbeitrag kann in Anspruch genommen werden für:a. die Erstellung neuer Wasserkraftanlagen mit einer Leistung von mindestens 1 MW;b. erhebliche Erweiterungen von Anlagen, die nach der Erweiterung eine Leistung von mindestens 300 kW aufweisen;c. erhebliche Erneuerungen von Anlagen, die nach der Erneuerung eine Leistung von mindestens 300 kW aufweisen. Kein Anspruch auf einen Investitionsbeitrag besteht für den Anteil der Anlage, der dem Umwälzbetrieb dient. Der Bundesrat kann Ausnahmen vorsehen, wenn ein ausgewiesener Bedarf an zusätzlichen Speicherkapazitäten besteht, um erneuerbare Energien integrieren zu können. Der Investitionsbeitrag beträgt:a. höchstens 60 Prozent der anrechenbaren Investitionskosten: für Anlagen nach Absatz 1 Buchstaben a und b;b. höchstens 40 Prozent der anrechenbaren Investitionskosten: für Anlagen nach Absatz 1 Buchstabe c. Die Leistungsuntergrenzen nach Absatz 1 gelten nicht für Nebennutzungsanlagen. Der Bundesrat kann weitere Wasserkraftanlagen von den Leistungsuntergrenzen nach Absatz 1 ausnehmen, sofern sie:a. innerhalb von bereits genutzten Gewässerstrecken liegen; oderb. mit keinen neuen Eingriffen in natürliche oder ökologisch wertvolle Gewässer verbunden sind. Fassung gemäss Ziff. I des BG vom 1. Okt. 2021, in Kraft seit 1. Jan. 2023  (AS 2022 729; BBl 2021 1314, 1316).

Ina contribuziun d’investiziun po vegnir pretendida per:a. installar novas ovras idraulicas cun ina prestaziun d’almain 1 MW;b. engrondir considerablamain ovras che han ina prestaziun d’almain 300 kW suenter l’engrondiment;c. renovar considerablamain ovras che han ina prestaziun d’almain 300 kW suenter la renovaziun. Per quella part da l’ovra, che serva a la circulaziun da la pumpa e turbina, n’èsi betg pussaivel da pretender ina contribuziun d’investiziun. Il Cussegl federal po prevair excepziuns, sch’i vegn cumprovà in basegn da capacitads d’accumulaziun supplementaras per pudair integrar energias regenerablas. La contribuziun d’investiziun importa:a. maximalmain 60 pertschient dals custs d’investiziun imputabels: per ovras tenor l’alinea 1 literas a e b;b. maximalmain 40 pertschient dals custs d’investiziun imputabels: per ovras tenor l’alinea 1 litera c. Las limitas da prestaziun inferiuras tenor l’alinea 1 na valan betg per implants accessorics. Il Cussegl federal po excluder ulteriuras ovras idraulicas da las limitas da prestaziun inferiuras tenor l’alinea 1, sch’ellas:a. sa chattan entaifer trajects d’auas gia explotads; ub. n’èn betg cumbinadas cun novas intervenziuns en auas natiralas u ecologicamain impurtantas. Versiun tenor la cifra I da la LF dal 1. d’oct. 2021, en vigur dapi il 1. da schan. 2023 (AS 2022 729; BBl 2021 1314, 1316).